recursal/SuperWikiNEXT-32B huggingface dataset:
**הילרי רודה** (באנגלית: **Hilary Rhoda**; נולדה ב-6 באפריל 1987) היא דוגמנית אמריקאית. התפרסמה בשל עבודתה עם אסתי לאודר והופעותיה בגיליון בגדי הים של ספורטס אילוסטרייטד ב-2009 וב-2010.

ביוגרפיה
--------

### קריירה

הילרי רודה נולדה בצ'ווי צ'ייס, מרילנד, למדה ב- the Academy of the Holy Cross, בית ספר קתולי לבנות במרילנד. בעת היותה סטודנטית, רודה שיחקה הוקי שדה ולקרוס בנבחרות בית הספר.

בראשית דרכה היא דגמנה במודעות פרסומת עבור Hollister ו-Abercrombie, היא יוצגה על ידי סוכנות Click Model Management ולבסוף על ידי סוכנות IMG Models ברחבי תבל.

היא הופיעה בפרסומות עבור Balenciaga, ולנטינו, Belstaff, דולצ'ה וגבאנה, ג'יבנשי, דונה קארן, גוצ'י, גאפ, Dsquared, שיאצי צ'ן, Blumarine, ראלף לורן ובקטלוג של ויקטוריה'ס סיקרט. היא הופיעה על שעריהם של ווג האמריקאי, ווג איטליה, ווג פריז, הרפרס בזאר הבריטי, מגזין טיים, נומרו ו- W. היא דגמנה בשער גיליון מאי 2007 של ווג האמריקאי עם עמיתותיה הדוגמניות דואוצן קרוס, קרוליין טרנטיני, רקל זימרמן, אלכסנדרה פיבוברובה, אגינס דיין, קוקו רוצ'ה, ג'סיקה סטאם, צ'אנל אימן ולילי דונלדסון כ"דוגמניות העל" החדשות.

בינואר 2007 חתמה רודה על חוזה בלעדי עם אסתי לאודר כפנים החדשות שלהם. ביולי אותה שנה, פורבס דירג אותה כמקום 12 ברשימת הדוגמניות המשתכרות את השכר הגבוה ביותר בעולם, כשהוערך שהיא הרוויחה $2 מיליון דולרים בתריסר החודשים שחלפו.

כעת היא הפנים של סט. ג'ון ניטס לצד ביאנקה בלטי (ובכך היא החליפה את אנג'לינה ג'ולי), ERES Beachwear ומופיעה בפרסומת אביב/קיץ 2009 של ניימן מרקוס. ב-2009 היא גם הופיעה בגיליון בגדי הים של ספורטס אילוסטרייטד.

רודה מושווה לעיתים קרובות לברוק שילדס בשל גבותיה העבות, גובהה, עיניה התכולות וסנטרה הגדול במקצת.

חייה האישיים
------------

באביב 2009, נמסר שרודה החלה לצאת עם מארק סנצ'ז, הקוורטרבק של קבוצת הניו יורק ג'טס, זאת אחרי שהם הצטלמו ביחד למהדורת יוני 2009 של המגזין GQ.

מאוחר יותר רודה נקשר שמה של רודה עם שון אייברי ה-left winger של קבוצת ניו יורק ריינג'רס, אחרי שהשניים נראו בבר.

קישורים חיצוניים
----------------

ויקישיתוף מדיה וקבצים בנושא **הילרי רודה** בוויקישיתוף
* 

* אתר האינטרנט הרשמי של הילרי רודה
* הילרי רודה, ברשת החברתית אקס (טוויטר)

* הילרי רודה, ברשת החברתית אינסטגרם
* הילרי רודה ב-Fashion Model Directory
* הילרי רודה ב-Style.com
* Hilary הדיוקן של הילרי רודה ב-Teen Vogue

הערות שוליים
------------

1. ↑  הילרי רודה, ביוגרפיה ב-Modelresource.com, ‏ 3 בפברואר 2006
2. ↑  Hit Girls - American Vogue, May 2007
3. ↑  The World's Top-Earning Models - Forbes.com
4. ↑  Sports Illustrated Swimsuit Edition 2009
5. ↑  Beauty - Life & Style Home - theage.com.au, January 2, 2007
6. ↑  New York Post, May 21, 2009
7. ↑  Rhoda Seen Canoodling With Sean Avery
**אנה באטריס בארוס** (בפורטוגזית: **Ana Beatriz Barros**; נולדה ב-29 במאי 1982) היא דוגמנית ברזילאית, הידועה בשל הפרסומות להן דיגמנה ל- Guess?, Bebe, ויקטוריה'ס סיקרט, שאנל וקולקציית האופנה JLo של ג'ניפר לופז.

שנותיה הראשונות ומשפחתה
-----------------------

בארוס נולדה בעיר הקטנה איטאבירה, מינאס ז'ראיס, ברזיל, לסוניה, עקרת בית וריינאטו בארוס, מהנדס מכונות. מאוחר יותר, עברה משפחתה לריו דה ז'ניירו, שם היא התגוררה בילדותה. בארוס היא הצעירה ביותר בין שלוש אחיות, פטריסיה, שאף היא דוגמנית ידועה ומאלו (מאריה לואיזה).

 בדצמבר 2017 נולד בנה הראשון. ב-2019 פורסם כי היא בהריון שני.

קריירת הדוגמנות
---------------

בארוס בפסטיבל הסרטים טרייבקה
בגיל 14, בארוס ואחותה המבוגרת ממנה, פטריסיה, יצאו לבלות בריו דה ז'ניירו כשגילה אותן נציג של סוכנות עלית.

סניף עלית של ריו דה ז'ניירו עודד את בארוס להשתתף בתחרות הדוגמנות הארצית של עלית לשנת 1996. בארוס התחרה לבסוף בתחרות הבינלאומית והגיעה למקום השני בעולם אחרי דיאנה קובאלצ'וק. עלית שלחו את התיק ותצלומים שלה ל- GUESS?, דבר שהוביל אותה לדגמן לפרסומת המילניום של GUESS?

בנוסף ל- GUESS?, דיגמנה בארוס בין השאר לפרסומות עבור כריסטיאן דיור, ג'ינס ארמאני, אוקלי, לוריאל, דיזל, ויקטוריה'ס סיקרט, שאנל קוסמטיקס, וקולקציית האופנה JLO של ג'ניפר לופז. ב-2004 בחרה ג'ניפר לופז בבארוס להיות הפנים של קו לבני הנשים שלה, JLO. לופז אמרה: "אני רוצה מישהי צעירה, סקסית ואורבנית, עם מראה אוניברסלי."
בארוס השתתפה בתצוגות אופנה לוולנטינו, מיסוני, גוצ'י, כריסטיאן דיור, ורסצ'ה, אמפוריו ארמאני, BCBG, DKNY, ז'אן פול גוטייה, דולצ'ה וגבאנה, מיכאל קורס (רד אוקס), Elie Saab ובתי אופנה נוספים. היא דיגמנה בתוכנית האופנה של ויקטוריה'ס סיקרט בשנים 2002, 2003, 2005, 2006, 2008 ו-2009.

היא הופיעה על שערי מגזינים רבים כמו גלאמור, ווג, מארי קלייר, Allure, מגזינים ברזילאים כגון Capricho ו-Audi magazine, W, Elle

בארוס הופיעה פעמים אחדות בגיליון בגדי הים של ספורטס אילוסטרייטד (2002, 2003, 2004, 2005, 2006, 2007, 2008).
בארוס נבחרה למקום ה-96 בידי מגזין FHM במוסף של "100 הנשים הסקסיות ביותר בעולם" ב-2006.

בארוס תופיע בלוח השנה של פירלי לשנת 2010 לצידן של לילי קול, דייזי לואו, מיראנדה קר ודוגמניות נוספות.

בארוס תחליף את לינדזי לוהן בפרסומת וקטלוג אביב-קיץ 2010 של Fornarina's.

היא דיגמנה בפרסומת הראשונה שלה עבור החברה.

בארוס הופיעה בפרסומת אביב-קיץ 2010 עבור הרשת הקמעונאית הבריטית מרקס וספנסר לצד טוויגי, ויוי בראון
(W Brown), ליסה סנואודון ודאני מינוג.

קישורים חיצוניים
----------------

ויקישיתוף מדיה וקבצים בנושא **אנה באטריס בארוס** בוויקישיתוף
* אתר האינטרנט הרשמי של אנה באטריס בארוס
* אנה באטריס בארוס, ברשת החברתית אינסטגרם

* אנה באטריס בארוס, במסד הנתונים הקולנועיים IMDb (באנגלית)
* אנה באטריס בארוס ב-Fashion Model Directory
* ריאיון עם אנה באטריס בארוס, באתר zrakor

הערות שוליים
------------

1. ↑  Ana Beatriz Barros : "Fora da moda não me sinto nada sexy" (Portuguese)
2. 1 2  Ana Beatriz Barros
Fashion Model Directory.
3. 1 2 3  Ana Beatriz Barros Bio
Sports Illustrated.
4. ↑  Sexy model is Beatriz Hotter
peoplestar.co.uk
5. ↑  Fornarina 2010 Spring Summer Collection
6. ↑  Behind the Scenes: Fashion Features
www.marksandspencers.com.
**כנסיית רובע** (בגרמנית: **Parochialkirche**) היא כנסייה רפורמית במיטה שבמרכז ברלין בירת גרמניה.

היסטוריה
--------

המבנה נבנה בשנים 1695–1703 ונחשב כיום כבניין רשום. כאשר משפחת הוהנצולרן השולטת עברה לקלוויניזם רוב כנסיות העיר נותרו להיות כנסיות לותרניות ורק קתדרלת ברלין עברה לזרם החדש. עם הזמן גדל מספר התושבים, שהיו מעוניינים להתפלל בכנסייה קלוויניסטית. בהתאם לכך, השלטון החליט להעביר לקלוויניזם את הכנסייה שהייתה ממוקמת בשטח השייך לנסיך ולא היה תחת המועצה הדתית של ברלין. כמקובל בכנסיות רפורמיות, לכנסייה זו אין קדוש מגן.

במהלך ההפצצות של שנת 1944 (אנ') מגדל הכנסייה והשטחים הפנימיים שלו נהרסו. בשנת 1961 נבנה צלב שהוקם במבנה הכנסייה, וזאת משרידי הברזל שהיו באזור. תוך זמן קצר, באוגוסט 1961, המבנה הפסיק לשמש מקום פולחן ובמקום נערכו הופעות ותערוכות. החל משנת 1970 המבנה היה מחסן רהיטים.

לאחר איחוד גרמניה החלו בהדרגה עבודות לשיקום הבניין. בשנת 1988 נבנה גג חדש, ובהמשך המגדל נבנה מחדש. בקיץ 2016 במגדל הוקמו 52 פעמונים והחל מ-23 באוקטובר 2016 הם פעילים.

ליד הכנסייה פעיל בית העלמין, בין הישנים בברלין.

קישורים חיצוניים
----------------

ויקישיתוף מדיה וקבצים בנושא **כנסיית רובע** בוויקישיתוף
* תיאור המבנה

|  |  |
| --- | --- |
| בקרת זהויות עריכת הנתון בוויקינתונים | 
* GND: 4527519-1

 |
איור של אדם הרודף אחרי אנטילופה.
זאב אפור במרדף אחרי איילה קנדית.
**ציד בהתשה** (לפעמים מכונה גם **ציד התמדה**, **ציד סיבולת** או **ציד מרחקים**) היא טכניקת ציד של טורפים אצנים, בה טורפים או ציידים העשויים להיות איטיים ביחס לטרפם למרחקים קצרים, משתמשים בשילוב של ריצה, הליכה וגישוש כדי להתיש את הטרף. בין המשתמשים באסטרטגית ציד זו אפשר למצוא חיות טרף כמו הזאב המצוי, הזאב הטלוא, אורקות ואת האדם. השימוש בטכניקת ציד זו דורשת מהצייד יכולת של ריצה למרחקים ארוכים ולמשך פרקי זמן ארוכים.

האדם הוא היחיד ממיני הפרימטים המשתמש ב"ציד בהתשה" ככלי הישרדותי. בנוסף לכך, לאדם יש יתרון ביכולת לריצה למרחקים ארוכים בכך שיש לו שיער דליל יחסית מה שהופך את הזיעה לאמצעי יעיל ביותר לקירור גופו. לעומת זאת הפרסתנים ויונקים נוספים צריכים לנשום על מנת לקרר את עצמם ולפעמים אף להאט או לעצור.
ציד בהתשה נחשב לאחת משיטות הציד המוקדמות ביותר ששימשו את האדם כבר לפני אלפי שנים. שיטת ציד זו משמשת עדיין את הבושמנים יושבי מדבר קלהארי, וכן את שבט הטאראהומרה האינדיאני החי בצפון-מערב מקסיקו.

שימוש בציד בהתשה אצל בני האדם
-----------------------------

### ציד בהתשה באבולוציה האנושית

ייתכן שציד בהתשה הוא אחת הטכניקות שנקטו ההומיננאים המוקדמים לצורך ציד – טכניקה שיכולה להתבצע גם ללא כלי קלע או נשקי מוט כגון כידונים, חניתות או קלע.

המעבר של ההומיננאים לתנועה דו-רגלית גרם להם לאבד ממהירותם ולפיכך גם את היכולת לצוד בעזרת ריצות קצרות ומהירות. במקום זה הם זכו בסיבולת גבוהה לריצות למרחקים ארוכים, וכך הסתגלו לציד באמצעות התמדה והתשה של הטרף. בנוסף, למרות שרוב היונקים מזיעים, רק מעטים מהם מנצלים את ההזעה בצורה יעילה לוויסות חום הגוף. בני אדם (וגם סוסים למשל) פיתחו מערכת הזעה יעילה, כך שההומיננאים יכלו לרוץ גם בשעות החמות של היום, שבהן רוב בעלי החיים ממילא משתדלים לנוח ומותשים בקלות.

### ציד בהתשה בימינו

ציידים-לקטים מודרניים החיים במקומות נידחים כמו למשל מדבר קלהארי שבאפריקה, עדיין משתמשים בשיטה זו לציד. בדרך כלל יוצאים כמה ציידים יחדיו. היציאה לציד מתרחשת בתחילת השעות החמות של היום, כדי לנצל את היתרון המובנה ביכולת הקירור של בני האדם. כאשר הם מאתרים טרף ראוי כמו למשל אנטילופה גדולה, הם מתחילים במרדף. בכל פעם הם גורמים לאנטילופה לרוץ עוד ועוד בזמן שהם שומרים על קצב קבוע ועוקבים אחריה מרחוק. האנטילופה מהירה מהם בטווח הקצר, אבל היא לא מספיקה להתקרר בין ריצה לריצה. כאשר חום הגוף של האנטילופה עולה כך שהיא לא מצליחה עוד לרוץ, הציידים תופסים אותה. מרדף כזה יכול לקחת עד חמש שעות, כאשר הציידים גומאים מעל 30 ק"מ.

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

ראו גם
------

* מרדף

לקריאה נוספת
------------

ספרו של כריסטופר מקדוגל "נולדנו לרוץ"

קישורים חיצוניים
----------------

ויקישיתוף מדיה וקבצים בנושא **ציד בהתשה** בוויקישיתוף

הערות שוליים
------------

1. ↑  Frey, Rodney, "Homo Erectus, Persistent Hunting, and Evolution", ‏2002
2. ↑  "Kenyans chase and catch cheetahs". *BBC News* (באנגלית בריטית). 2013-11-15. נבדק ב-2020-04-06.
3. ↑  איך זיעה מקררת, באתר איך זיעה מקררת, ‏2019-03-17

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531276205171
* GND: 4627885-0
* LCCN: sh85033541

 |
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**סמסונג גלקסי A02s** (באנגלית: **Samsung Galaxy** **A02s**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-24 בנובמבר 2020, והושק ב-4 בינואר 2021. הוא יורשו של סמסונג גלקסי A01.

מפרט
----

### חומרה

המכשיר מצויד במסך מגע קיבולי מסוג "PLS TFT" בגודל 6.5 אינץ', וברזולוציית 720×1600 פיקסלים.

המכשיר מופעל על ידי מעבד בעל שמונה ליבות, בתדר עבודה של 1.8 ג'יגה הרץ. במכשיר ישנה מערכת על שבב מדגם SDM450 Snapdragon 450 מתוצרת קוואלקום עם תהליך 14 ננומטר. למכשיר אחסון פנימי בנפח 32 או 64 ג'יגה בייט, שניתן להרחיבו באמצעות כרטיס MicroSD עד ל-512 ג'יגה בייט. למכשיר יש זיכרון RAM בנפח 2 או 3 או 4 ג'יגה בייט. כמו כן, המכשיר מופעל על ידי סוללת ליתיום-יון, בקיבולת 5000 מיליאמפר-שעה. שאינה ניתנת להסרה, במתח טעינה מהירה בת 15 וואט.

#### מצלמה

המכשיר מצויד במערך בעל שלושה מצלמות אחוריות, ומצלמה אחת קדמית, הכולל: המצלמה הראשית היא עדשה רחבה ברזולוציה 13 מגה פיקסל; זוג חיישנים לצילום עומק ברזולוציה 2 מגה פיקסל; כמו כן, למכשיר ישנה מצלמה קדמית לצילום סלפי ברזולוציה 5 מגה פיקסל. המצלמה הראשית יכולה להקליט וידאו עד 1080p ב-30 פריימים לשנייה.

### תוכנה

המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.0.

המכשיר עודכן בעדכון תוכנה לגרסה 11 לממשק המותאם של סמסונג - One UI 3.0.

המכשיר עודכן בגרסת קושחה והוא כולל את תיקון האבטחה של אוגוסט 2021.

קישורים חיצוניים
----------------

ויקישיתוף מדיה וקבצים בנושא **סמסונג גלקסי A02s** בוויקישיתוף
* אתר האינטרנט הרשמי של סמסונג גלקסי A02s

הערות שוליים
------------

1. ↑  טלפון סלולרי Samsung Galaxy A02s SM-A025F 32GB סמסונג - זאפ, באתר Zap
2. ↑  Samsung Galaxy A02s specs, Phone Arena (באנגלית אמריקאית)
3. ↑  Samsung Galaxy A02s gets the August 2021 security update - SamMobile, www-sammobile-com.cdn.ampproject.org
**הסלע הטארפיאני** או **סלע טארפיאן** (בלטינית: **Rupes Tarpeia**) היה צוק סלע תלול בסמוך לפסגה הדרומית של גבעת הקפיטולין שברומא העתיקה. הצוק צפה לעבר הפורום הרומאי ושימש בתקופת הרפובליקה הרומית כאתר הוצאה להורג. כל המורשעים בפשעים חמורים, כגון רצח ובגידה הוצאו להורג בהטלה מהצוק.

היסטוריה
--------

על פי המסורת הרומית, הסלע הטארפיאני נקרא על שם הבתולה הוסטאלית טארפיאה, בתו של מושל המצודה שבמרומי הגבעה הקפיטולינית, ספוריוס טארפיוס (Spurius Tarpeius), מצודה שנועדה להגן על רומא. כאשר תקף טיטוס טאטיוס את רומא לאחר חטיפת הנשים הסביניות בגדה טארפיאה ברומא, כשהכניסה את הסבינים אל תוך המצודה. טארפיאה "מכרה" את רומא בתמורה ל"מה שהם יישאו בזרועותיהם", בהאמינה שהסבינים יתנו לה צמידי זהב. במקום צמידי זהב, חבטו בה הסבינים במגיניהם ודחפו אותה אל מותה מהצוק.

בסביבות 500 לפנה"ס בנה לוקיוס טרקוויניוס סופרבוס את מקדש יופיטר במקום בו עמדו קודם המקדשים הסביניים; כמו כן הוא הפך את הצוק לאתר הוצאה להורג.

### נוהג ההוצאה להורג

ההטלה מצוק הסלע הטארפיאני נחשבה לעונש חמור, ונועדה לפשעים הקשים ביותר. לענישה זו נלוותה סטיגמה שלילית מאוד שלא דבקה בהוצאה להורג רגילה, ורק במקרים מיוחדים נקטו בעונש זה.

אישים ידועים שהוצאו להורג
-------------------------

בין האישים שהוצאו להורג בהטלה מהסלע:

* ספוריוס קסיוס וקלינוס, 485 לפנה"ס
* מרקוס מנליאוס, 384 לפנה"ס
* שמעון בר גיורא, 71

ראו גם
------

* המדרגות הגמוניאניות

קישורים חיצוניים
----------------

ויקישיתוף מדיה וקבצים בנושא **הסלע הטארפיאני** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4651981-6
* VIAF: 243195517
* WorldCat (עם VIAF): 243195517

 |
פירוש נוסף ערך זה עוסק ברב בן המאה ה-19. אם התכוונתם לנכדו, רב בן המאה ה-20, ראו שמואל ארנפלד (הנכד).

הרב **שמואל ארנפלד (עהרנפעלד)** (ידוע בכינויו **חתן סופר** על שם ספרו; ה'תקצ"ה, 1835, א' באב ה'תרמ"ג, אוגוסט 1883) היה רב ותלמיד חכם, מגדולי רבני הונגריה. נכדו של החת"ם סופר.

חייו
----

נולד בפרסבורג (כיום ברטיסלבה בסלובקיה). אביו, הרב דוד צבי ארנפלד, היה חתנו הראשון של החת"ם סופר. למד אצל אביו וכן למד בישיבת פרסבורג אצל דודו הרב אברהם שמואל בנימין סופר, בעל ה"כתב סופר". בתחילה עסק במסחר, אך לא ראה בו ברכה. בשנת ה'תרכ"ו (1866) התמנה לרב בעיירה בעטלען שבטרנסילבניה. בשנת ה'תרכ"ח (1868) עבר לשמש ברבנות סיקסו, בה הייתה ישיבה גדולה, והוא מסר בה שיעורים.

בשנת ה'תרל"ז (1877) התמנה לרבה של מטרסדורף. הקדיש את כל זמנו להנהגת הקהילה ולחיזוק הישיבה שם. בישיבתו הרביץ תורה בדרכו המיוחדת, ששאפה להבנה בהירה של התלמוד ולמיצוי ההלכות שבו.

נפטר בשנת ה'תרמ"ג, בגיל 48.

צאצאיו
------

את מקומו ברבנות מטרסדורף מילא בנו הרב שמחה בונם ארנפלד, בעל "מענה שמחה" (נפטר בז' באב ה'תרפ"ו). חתנו של הרב שמחה בונים היה הרב מנחם סופר, בעל שו"ת "מנחם משיב" (נספה בשואה). נכדו הרב שמואל ארנפלד היגר ממטרסדורף לניו יורק בה'תרצ"ח (1938), וייסד שם את ישיבת "חתן סופר" מטרסדורף ומוסדות המסונפים לה. בשנת ה'תשי"ח (1958) ייסד בירושלים את השכונה החרדית קריית מטרסדורף.

ספריו
-----

* **חתן סופר** על שולחן ערוך, אורח חיים (מונקאטש, ה'תרל"ח)
* **חתן סופר** על שולחן ערוך, חושן משפט (ניו יורק ה'תש"ז)
* שו"ת **חתן סופר** על ארבעה חלקי השולחן ערוך (פאקש, ה'תרע"ב)
* פירוש על הגדה של פסח, נדפס ביחד עם פירוש החת"ם סופר בווינה, 1884
* **חתן סופר** - **עטרת הבחורים** - על עניינים שונים בעיקר בדיני ממונות (אונגוואר, ה'תרל"ד)

קישורים חיצוניים
----------------

ויקישיתוף מדיה וקבצים בנושא **שמואל ארנפלד** בוויקישיתוף
* דוד הלחמי, רבי שמואל אהרנפלד אב בית דין מטרסדורף (בעל „חתן סופר"), **חכמי ישראל**, תל אביב תשי"ח, חלק א', עמ' של"ב, באתר אוצר החכמה (צפייה מוגבלת למנויים)

ספרו
* ספר "חתן סופר" באתר Hebrewbooks.org
* שמואל בן דוד צבי ארנפלד (1835-1883), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299122705171
* GND: 1054389721
* ISNI: 0000 0000 7037 5204
* LCCN: no92014898
* NTA: 303012471
* VIAF: 63574890
* WorldCat: lccn-no92014898

 |
**אשלגן סורבט** (באנגלית: **Potassium sorbate**) הוא מלח האשלגן של חומצה סורבית (E202). הוא מאוד מסיס במים (58.2% ב 20 °C), משמש לשימור מזון באופן דומה לחומצה סורבית (E200). החומר נועד למניעת או האטת שינויים בצבע ובטעם של מזון. החומר המשמר פועל כנגד עובש ושמרים, והשימוש בו נפוץ במוצרי מזון שונים – כגון גבינות, חמוצים, פירות מיובשים, יין ומוצרים לטיפוח אישי. אף על פי שחומצה סורבית מופיעה באופן טבעי במספר פירות יער, נהוג לייצר אותה בתעשיית המזון באופן סינתטי.

בטיחות
------

אשלגן סורבט גורם לגירוי עור, העיניים ודרכי הנשימה.
לצד מחקרים המלמדים כי החומר בטוח לשימוש על סמך ניסיון ארוך טווח, מחקרים במעבדה הראו כי החומר הוא רעיל ומוטגני (כלומר יוצר מוטציות) לתאי דם אנושיים. אשלגן סורבט נמצא כרעיל לדנ"א אנושי בתאים לימפוציטיים (תאים ממערכת החיסון) פריפריאליים, ועל כן נמצא כי הוא משפיע לרעה על מערכת זו. החומר לעיתים קרובות משולב עם חומצה אסקורבית ומלחי ברזל, שילוב שגם הוא מוטגני לדנ"א. במפגש של ארגון המזון והחקלאות העריכו כי הכמות המומלצת לצריכה של אשלגן סורבט לאדם היא 0.025%-0.1%. לפיכך שיערו כי הצריכה היומית המקובלת היא 12.5 מ"ג / קילוגרם, או 875 מ"ג ליום עבור מבוגר ממוצע (שמשקלו לערך 70 קילוגרם). הנתונים הסתמכו על סכום של הכמות המומלצת של חומצה סורבית עם סידן ועם אשלגן סורבט (מחושבים כחומצה סורבית). DSD‏ (Dangerous Substances Directive) סימן את החומר כמסוכן

רגולציה
-------

החומר אושר בסוף שנות ה-40 על ידי ה-FDA האמריקני כבטוח לצריכה כתוסף מזון. בצרפת אושר השימוש בו החל מ – 1959 ובגרמניה משנת 1971.

על פי התקינה האירופאית, הכמות המותרת לשימוש היא 1,000 מ"ג לכל קילוגרם של גבינה.

מקורות שניוניים
---------------

* Deuel, H. J. jr et al. (1954)Food Res. 19, 1
* Fingerhut, M. Schmidt, B. & Lang, K. (1962) Biochem. Z. 366, 118
* Mellon Institute (1954) Unpublished report
* Rhône-Poulenc (1965) Unpublished report
* Smyth, H. F. jr & Carpenter, C. P. (1948) J industr. Hyg. Toxicol. 30, 63
* Westöö, E. (1964) Acta chem. scand. 18, 1373

קישורים חיצוניים
----------------

ויקישיתוף מדיה וקבצים בנושא **אשלגן סורבט** בוויקישיתוף
* Select Committee on GRAS Substances (SCOGS) Opinion: Potassium sorbate באתר ה-FDA

הערות שוליים
------------

1. ↑  EFS (EFSA), SCIENTIFIC OPINION Scientific Opinion on the safety and efficacy of potassium sorbate as a silage additive for all animals except dogs and cats, 203
2. ↑  Tulamait, Aiman; Laghi, F; Mikrut, K; Carey, RB; Budinger, GR (2005). "Potassium sorbate reduces gastric colonization in patients receiving mechanical ventilization". *J Crit Care*. **20** (3): 281–287. doi:10.1016/j.jcrc.2005.03.002. PMID 16253799.
3. ↑  Mamur, Sevcan; Yüzbaşıoğlu, Deniz; Ünal, Fatma; Yılmaz, Serkan (2010). "Does potassium sorbate induce genotoxic or mutagenic effects in lymphocytes?". *Toxicology in Vitro*. **24** (3): 790–4. doi:10.1016/j.tiv.2009.12.021. PMID 20036729.
4. ↑  Sorbate, potassium (FAO Nutrition Meetings Report Series 40abc)
5. ↑  במסד הנתונים IFA ביקור 20.7.2014
**Wattpad** (בעברית: **וואטפאד**) היא פלטפורמה לקריאה וכתיבה מקוונת הנותנת למשתמשים את היכולת לקרוא ולכתוב סיפורים ולשתפם. האתר נוסד על ידי אלן לאו ואיבן יואן, הם טוענים שהפלטפורמה שואפת ליצור קהילות חברתיות סביב סיפורים ולקרב את היחסים בין קוראים לכותבים. הפלטפורמה מאפשרת למשתמשים לכתוב ולפרסם סיפורים, או לקרוא סיפורים שנוצרו על ידי משתמשים אחרים. בינואר 2021, הודיעו תאגיד נאבר כי הם ירכשו את האתר Wattpad תמורת 51 מיליון דולר; העסקה הושלמה במאי 2021. נכון לנובמבר 2021, ל-Wattpad נכנסים למעלה מ-90 מיליון משתמשים בחודש.

ב-Wattpad כותבים באתר כמעט 300,000 סופרים מ-35 מדינות. מדי שנה האתר עורך תחרות סיפורים בשם The Watty Awards. חלק מהסיפורים באתר עברו עיבוד לסרטים או לסדרות, כגון "אחרי ש..." ו"דוכן הנשיקות". בינואר 2019 השיקה Wattpad חטיבת הוצאה לאור בשם Wattpad Books.

שימוש
-----

האתר מוכר כפלטפורמה לספרות חובבים ("פאן פיקשן"), ספרות הנכתבת על ידי חובביה של יצירה מקורית. השראות פופולריות לספרות חובבים באתר כוללות ספרים, סרטים, סדרות טלוויזיה, אנימה, מאנגה וידוענים. בין היצירות ניתן למצוא גם סיפורים אינטראקטיביים, בהם הקורא מעורב במהלך העלילה.

קישורים חיצוניים
----------------

ויקישיתוף מדיה וקבצים בנושא **Wattpad** בוויקישיתוף
* 

* אתר האינטרנט הרשמי של Wattpad (באנגלית)
* Wattpad, ברשת החברתית פייסבוק

* Wattpad, ברשת החברתית אקס (טוויטר)

* Wattpad, ברשת החברתית אינסטגרם

הערות שוליים
------------

1. ↑  Venn Creative, Wattpad: Building the world's biggest reader and writer community, The Literary Platform, ‏2012-10-18 (באנגלית בריטית)
2. ↑  Wattpad | Wattpad HQ, wattpad (באנגלית אמריקאית)
3. ↑  Wattpad as a resource for literary studies. Quantitative and qualitative examples of the importance of digital social reading and readers’ comments in the margins, National Library of Medicine
אין תמונה חופשיתאין תמונה חופשית
**ישראלה אבתאו** (באנגלית: **Israela Avtau**; נולדה בשנת 1987) היא דוגמנית ישראלית.

ביוגרפיה
--------

אבתאו נולדה ברמלה, ישראל, כילדה שלישית מתוך ארבעה למשפחה יוצאת אתיופיה. בעקבות עבודתו של אביה, בגיל 5 עברה לאילת עם אימה, עדנה ושאר האחים והאחיות שלה.

לא-שירתה בצה"ל עקב בעיות רפואיות.

היא זכתה בתואר "מיס אילת" בגיל 15. שנה לאחר מכן, בגיל 16, ניצחה בתחרות של סוכנות הדוגמנות עלית בישראל, ונסעה לייצג את ישראל בתחרות הבינלאומית "מראה השנה של עלית" שנערכה בסינגפור, ביחד עם הסגנית הראשונה מאי אקרמן. בגיל 17 עברה להתגורר בתל אביב, בגיל 20 התגוררה מספר חודשים בפריז, ובגיל 21 עברה לניו יורק.

בשלהי נובמבר 2008 פסק בית משפט השלום בתל אביב כי על שי אביטל, מבעלי סוכנות הדוגמנות "עלית מודל ישראל", לשלם לאבתאו פיצוי בסך 100,000 ש"ח לפי סעיף 6(ב) לחוק למניעת הטרדה מינית. בית המשפט קיבל את טענתה של אבתאו לפיה אביטל הטריד אותה מינית בארבעה אירועים שונים, כאשר באחד מהאירועים אביטל חיכך מול עיניה את תמונתה על גבי איבר מינו, ובאירוע אחר נכנס למיטה שבה אבתאו ישנה.

באותה שנה היא הוחתמה בסוכנות הדוגמנות MC2 בבעלותו של עפר רפאלי. בזירה הבינלאומית היא מיוצגת על ידי סוכנות וילהלמינה.

היא דיגמנה בעבר לחברת "AVON", "טומי הילפיגר", "פולו ראלף לורן", "מאוזנר" ו"פאקטורי 54", עשתה את הקמפיין לחברת הסבונים LUX, ובעבר הצטלמה לשער של Elle גרמניה, למודעות של בתי הכלבו האמריקאיים מייסיס, דילארד'ס ונורדסטור.

ב-2013 הופיעה של שער המגזין בריטי "pulse", על גיליון חודש אוגוסט.

בנוסף היא שימשה כ"פנים" של חברת הקוסמטיקה הצרפתית "וישי".

בעשור השני של המאה ה-21 שימשה כ"פנים" של חברת הקוסמטיקה הבינלאומית "קליניק", והשתתפה בקמפיין של חברת הקוסמטיקה האמריקאית "Olay" המופץ בעיקר בצפון אפריקה.

קישורים חיצוניים
----------------

* ישראלה אבתאו, ברשת החברתית אינסטגרם
* כתבה על הדוגמנית ישראלה אבתאו ערוץ הטלוויזיה הישראלי אתיופי
* ישראל אדנה יסמני, ‏לראשונה: דוגמנית ממוצא אתיופי תככב בשלט חוצות בנתיבי איילון, באתר גלובס, 4 באפריל 2012
* איתי יעקב, ישראלה אבתאו: "כשעבדתי בארץ ניסו להפוך אותי למה שאני לא", באתר Xnet‏, 9 באוקטובר 2013
* איתי יעקב, ישראלה אבתאו: "אני לא סומכת על אף אחד. חיי דוגמנית הם חיי בדידות", באתר Xnet‏, 2 בנובמבר 2016
* תיק עבודות של ישראלה אבתאו, באתר Wilhelmina
* תיק עבודות של ישראלה אבתאו, באתר NEXT
* תיק עבודות של ישראלה אבתאו, באתר models

הערות שוליים
------------

1. ↑  ת"א 66328/04 (ת"א) **עלית מודל ישראל (2003) בע"מ נ' רוברטו קאסטינג בע"מ ואחרים**, ניתן ב-30 בנובמבר 2008
**אדם גרגורי** (באנגלית: **Adam Gregory**; נולד ב-28 בדצמבר 1987) הוא שחקן ודוגמן אמריקאי. הוא מוכר בעיקר בשל תפקידו בתור טיי קולינס בסדרת הנעורים "90210"‏ (2009-2008) ובזכות הופעתו בתור תומאס פורסטר (אנ') באופרת הסבון "היפים והאמיצים" (2014-2010).

ביוגרפיה
--------

גרגורי נולד בסינסינטי, אוהיו, הצעיר מתוך שלושה בנים. אחיו הבכור, שאנון, הוא טייס והשני, סקוט, הוא חייל בצי ארצות הברית. לאחר שסיים את לימודיו בתיכון אוק הילס (אנ') ב-2006, הוא התקבל לאוניברסיטת צפון קנטקי (אנ') אך נשר מהלימודים כדי לקדם את קריירת המשחק שלו. גרגורי דיגמן בעבר ל"נו מודלס".

קריירה
------

בשנת 2008 לוהק לתפקיד חוזר של טיי קולינס לסדרת הנעורים "90210", דמות אשר גילם במשך עשרה פרקים. באותה שנה התארח בסדרות "ג'ורדן וזהו" ו-"המכשפים מווייברלי פלייס". 

בשנת 2009 שיחק בסרט הקומדיה "שוב בן 17" בכיכובו של זאק אפרון, שיחק את דרו בסרט "האנה מונטנה: הסרט", המהווה עיבוד קולנועי לסדרת הטלוויזיה "האנה מונטנה" בכיכובה של מיילי סיירוס, וכן, השתתף כחבר לשעבר של אשלי טיסדייל בוידאו קליפ לשירה "It's Alright, It's OK", הכלול באלבומה השני. 

באוגוסט 2010 לוהק לדמותו של תומאס פורסטר באופרת הסבון הפופולרית "היפים והאמיצים", המשודרת בערוץ CBS, ולקח את התפקיד מדרו טיילר בל. הוא שיחק בתוכנית במשך כ-3 שנים עד שדמותו הוסרה מהתכנית ב-2013.

בשנת 2014 גילם את אחת הדמויות הראשיות בסרט המלחמה "*Saints and Soldiers: The Void*" בתור רב"ט קארי סימס. בשנת 2016 הוא גילם כוכב ריאליטי שמואשם בתקיפה מינית בסדרת הטלוויזיה "חוק וסדר: מדור מיוחד" בפרק "Assaulting Reality".

חיים אישיים
-----------

בספטמבר 2009 החל לצאת עם הדוגמנית שרידן ספארי, אותה הכיר כאשר למדו יחד בתיכון. השניים נישאו ב-26 בפברואר 2010. בנם הראשון, אדם קאנון, נולד ב-8 בפברואר 2013. ב-16 ביוני 2016, נולד בנם השני.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2008 | *Sharp as Marbles* | אלברט |  |
| 2009 | שוב בן 17 | דום |  |
| האנה מונטנה: הסרט | דרו |  |
| 2010 | *Hard Breakers* | טיילר |  |
| *What Would Jesus Do?* | מקס ווקר |  |
| 2012 | מועדון ווינX: סוד הממלכה האבודה | ברנדון | דיבוב |
| *Dystopia: 2013* | אופנוען |  |
| 2013 | מועדון ווינX: הרפתקה קסומה | ברנדון | דיבוב |
| 2014 | *Saints and Soldiers: The Void* | רב"ט קארי סימס |  |
| 2017 | *The Veil* | אבא של לוחם |  |
| 2019 | *One of the Good Ones* | אלכס | מפיק-שותף |
| 2021 | *More Than I Wished For* | לנדון | מפיק-שותף |

### טלוויזיה

| שנה | סדרה | תפקיד | הערות |
| --- | --- | --- | --- |
| 2008 | ג'ורדן וזהו | דרק | פרק: "Boogie Toasties" |
| המכשפים מוויברלי פלייס | תלמיד | פרק: "The Supernatural" |
| 2008 - 2009; 2013 | 90210 | טיי קולינס | תפקיד חוזר; 10 פרקים |
| 2010 - 2014 | היפים והאמיצים | תומאס פורסטר (אנ') | 326 פרקים |
| 2011 - 2015 | מועדון ווינX | ברנדון | דיבוב; 109 פרקים |
| 2016 | חוק וסדר: מדור מיוחד | ריאן לדר | פרק "Assaulting Reality" |

קישורים חיצוניים
----------------

ויקישיתוף מדיה וקבצים בנושא **אדם גרגורי** בוויקישיתוף
* אדם גרגורי, ברשת החברתית אקס (טוויטר)
* אדם גרגורי, במסד הנתונים הקולנועיים IMDb (באנגלית)
* אדם גרגורי, באתר AllMovie (באנגלית)
* אדם גרגורי, במסד הנתונים הקולנועיים KinoPoisk (ברוסית)
* אדם גרגורי, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 1ff4aadb-97fd-4f72-b8d2-131d8515b9f5

 |
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**סמסונג גלקסי A42 5G** (באנגלית: **Samsung Galaxy A42 5G**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-2 בספטמבר 2020 באירוע הווירטואלי Life Unstoppable של סמסונג, והושק ב-11 בנובמבר 2020. הוא מותג מחדש בהודו בשם Samsung Galaxy M42 5G, וב-1 במאי 2021 הושק בסדרת M. הוא יורשו של סמסונג גלקסי A41.

מפרט
----

### חומרה

המכשיר מצויד במסך מסוג סופר AMOLED בגודל 6.6 אינץ' וברזולוציית 720×1600 פיקסלים, ביחס רוחב-גובה של 20:9.

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.2 ג'יגה הרץ, וה-6 הנותרות פועלות בתדר עבודה של 1.7 ג'יגה הרץ. במכשיר ישנה מערכת על שבב מדגם Snapdragon 750G מתוצרת קוואלקום. למכשיר אחסון פנימי של בנפח 128 ג'יגה בייט, שניתן להרחיבו באמצעות כרטיס מיקרו SDXC עד ל-512 ג'יגה בייט וזיכרון RAM בנפח 4 או 6 או 8 ג'יגה בייט. כמו כן, המכשיר מופעל על ידי סוללה בקיבולת 5000 מיליאמפר-שעה, במתח טעינה מהירה בת 15 וואט. 
במכשיר ישנו סורק טביעות אצבע אופטי בתצוגה.

#### מצלמה

המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: חיישן רחב ברזולוציה 48 מגה פיקסל; חיישן אולטרה-רחב בשדה ראייה של 123 מעלות ברזולוציה 8 מגה פיקסל; שני חיישנים נוספים כאשר האחד מיועד לצילום מאקרו, והשני לצילום עומק ברזולוציה 5 מגה פיקסל; המצלמה הקדמית היא חיישן ברזולוציה 20 מגה פיקסל וכמו כן, הממוקמת בחיתוך מסך בצורת U.

### תוכנה

המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.5.

קישורים חיצוניים
----------------

ויקישיתוף מדיה וקבצים בנושא **סמסונג גלקסי A42 5G** בוויקישיתוף
* אתר האינטרנט הרשמי של סמסונג גלקסי A42 5G

הערות שוליים
------------

1. ↑  [Video Samsung Marks a New Era of Innovation With Virtual Experience ‘Life Unstoppable’], news.samsung.com (באנגלית)
2. ↑  Samsung Galaxy A42 5G - Full phone specifications, GSMArena.com
3. ↑  הוכרז: Samsung Galaxy A42 5G – תמיכה בדור החמישי לשוק הביניים, באתר גאדג'טי, ‏11 באוקטובר 2020
מחוז **קסנדה** (באנגלית, בסוואהילי: **Kasanda**) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, קסנדה.

מיקום
-----

המחוז גובל במחוז קיאנקוונצי מצפון, במחוז קיבוגה מצפון מזרח, במחוז מיטיאנה ממזרח, במחוז גומבה מדרום ובמחוז מובנדה ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא קסנדה.

רקע
---

במקור נחשב המחוז לחלק ממחוז מובנדה. בשנת 2019 התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז.

אוכלוסייה
---------

קצב גידול האוכלוסייה הוא 2.44% בשנה. כ-95% מתושבי המחוז גרים באזורים כפריים.

| שנה | אומדן אוכלוסייה |
| --- | --- |
| 2014 | 271,544 |
| 2020 | 312,700 |

קישורים חיצוניים
----------------

* 

* אתר האינטרנט הרשמי של קסנדה

הערות שוליים
------------

1. ↑  NRM releases roadmap for primaries in New districts, PML Daily, ‏4 באוגוסט 2018 (באנגלית)
2. ↑  Kassanda (District, Uganda) - Population Statistics, Charts, Map and Location, www.citypopulation.de (באנגלית)
**מקסים אלכסייביץ' פורקאייב** (ברוסית: **Максим Алексеевич Пуркаев**‏; 14 באוגוסט 1894 – 1 בינואר 1953) היה מפקד בכיר בצבא האדום אשר פיקד על כוחות במלחמת העולם השנייה.

ביוגרפיה
--------

### תחילת דרכו

פורקאייב נולד ב-14 באוגוסט 1894 במורדוביה שהשתייכה אז לאימפריה הרוסית. בשנת 1915 התגייס לצבא האימפריה הרוסית, במהלך מלחמת העולם הראשונה. הוא עבר קורס קצינים מזורז ושירת כקצין זוטר ביחידה עורפית, אשר לא השתתפה בלחימה. בשנת 1918 התנדב לצבא האדום ולחם בשורותיו במלחמת האזרחים ברוסיה. במהלך המלחמה פיקד על פלוגה ולאחר מכן על גדוד, וב-1923 השלים קורס קצינים ומונה למפקד רגימנט. באוקטובר 1928 מונה לראש מטה הדיוויזיה ה-48, ובדצמבר 1933 מונה לסגן מפקד המחוז הצבאי מוסקבה. ב-17 בינואר 1936 הועלה לדרגת פודפולקובניק, וביולי של אותה שנה מונה למפקד הדיוויזיה הממונעת ה-1. ב-3 באפריל 1938 מונה לראש מטה המחוז הצבאי בלארוס. ב-15 ביולי של אותה שנה הועלה לדרגת פולקובניק, ב-9 בפברואר 1939 הועלה לדרגת גנרל מאיור, ב-2 בספטמבר של אותה שנה מונה לראש המטה של החזית הבלארוסית, וב-11 באוקטובר של אותה שנה הוחזר לתפקיד ראש מטה המחוז הצבאי. בנובמבר 1939 נשלח כנספח צבאי לברלין, וב-4 ביוני 1940 הועלה לדרגת לייטננט גנרל. ב-27 ביולי 1940 הוחזר לרוסיה ומונה לראש המטה הכללי של המחוז הצבאי המיוחד קייב.

### מלחמת העולם השנייה

 ערך מורחב – **מלחמת העולם השנייה**  

עם פתיחת מבצע ברברוסה, מונה פורקאייב לראש מטה החזית הצפון-מערבית, והחזיק בתפקיד עד 28 ביולי 1941. ב-2 בנובמבר של אותה שנה מונה למפקד הארמייה ה-60. פורקאייב פיקד עליה במהלך הקרב על מוסקבה כחלק מאזור ההגנה מוסקבה, וב-25 בדצמבר שונה שמה לארמיית ההלם השלישית. ב-26 באוגוסט 1942 מונה למפקד חזית קלינין, ופיקד עליה במהלך מבצע מארס, וב-18 בנובמבר של אותה שנה הועלה לדרגת גנרל-פולקובניק. ב-25 באפריל 1943 מונה למפקד חזית המזרח הרחוק, בנובמבר של אותה שנה קיבל את עיטור לנין, ב-26 באוקטובר 1944 הועלה לדרגת גנרל של ארמייה, וב-5 באוגוסט 1945 מונה למפקד חזית המזרח הרחוק השנייה. החזית שלו הוצבה במזרח הרחוק הרוסי מול מנצ'וקוו כהכנה לקראת הפלישה הסובייטית לתחומי האימפריה היפנית. ב-8 באוגוסט הכריזה ברית המועצות מלחמה על יפן, וב-9 באוגוסט החזית החלה לנוע אל מנצ'וקוו במסגרת מבצע סערת אוגוסט. החזית הנחילה תבוסה ניצחת לכוחות היפניים, וכבשה אזורים רבים ובין היתר את חרבין וסחלין.

### אחריתו

ב-10 בספטמבר 1945 מונה למפקד המחוז הצבאי המזרח הרחוק, והחזיק בתפקיד עד 17 בינואר 1947. ביוני של אותה שנה מונה לסגן מפקד פיקוד המזרח הרחוק, ובמקביל החזיק גם בתפקיד ראש המטה של הפיקוד. הוא החזיק בשני התפקידים עד יולי 1952. לאחר מכן שימש כראש מחלקת ההשכלה במשרד הביטחון. הוא נפטר במוסקבה ב-1 בינואר 1953 בגיל 58.

קישורים חיצוניים
----------------

ויקישיתוף מדיה וקבצים בנושא **מקסים פורקאייב** בוויקישיתוף
* מקסים פורקאייב באתר הגנרלים של מלחמת העולם השנייה (באנגלית)
* מקסים פורקאייב, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2018014563
* VIAF: 27153288270632650924
* WorldCat: lccn-nb2018014563

 |
גבינת **סן-פליסיאן** (בצרפתית: **Saint-félicien (fromage du Dauphiné)**) היא גבינה מחלב פרה המיוצרת במחוז רון-אלפ בצרפת. שם היא מוגדרת כגבינת דופינה (בהתייחסו למחוז הצרפתי לשעבר דופינה, משם מקורה של הגבינה). היא בת דודה קרובה של גבינת דופינה אחרת, הסן-מרסלין, והיא בעלת מרקם וטעם דומים, אם כי היא יכולה להיות גדולה כמעט פי שניים בקוטר.

מקור
----

מקור שמה בעיירה הקטנה בה יוצרה ונמכרה הגבינה לראשונה. היא הוכנה במקור מחלב עיזים, אך מאז נעשה נפוץ יותר לייצר אותה מחלב פרה. הפנים הקרמי שלה עטוף במעטפת בסגנון פרח (פלורי). משקלה הממוצע הוא 180 גרם.

תקופת ייצור
-----------

התקופה האופטימלית לפיתוח טעמה היא בין אפריל לבין ספטמבר לאחר יישון (הבשלה) של 4 עד 6 שבועות, אך היא מצוינת לצריכה גם בין מרץ לבין דצמבר. היא רכה וקרמית יותר מהסן-מרסלין.

אין לבלבל את הגבינה הזו עם גבינת חלב עיזים המכונה caille doux מסן-פליסיאן, ארדש (מחוז).

לקריאה נוספת
------------

* Jean-Claude Saby, « », *Cahier de Mémoire d'Ardèche et Temps Présent*, no 156, 15 novembre 2022
* Aymeric Bosneagu et Claire Delfosse (dir.),, 2016-2017
* *Pays, vins et fromages en Rhône-Alpes* (de Sophie BLOCH et Jean-François WERNER, 1998)

ראו גם
------

* מחוז דופינה

קישורים חיצוניים
----------------

ויקישיתוף מדיה וקבצים בנושא **סן-פליסיאן** בוויקישיתוף
קרסבינה ובולם ב"תמר"
**אדולף רודולפוביץ' בולם** (ברוסית: **Адольф Рудольфович Больм** ‏ 25 בספטמבר 1884 - 16 באפריל 1951) היה רקדן בלט וכוריאוגרף רוסי-אמריקאי, ממוצא גרמני.

ביוגרפיה
--------

בולם סיים את לימודיו בבית הספר האימפריאלי לבלט בסנקט פטרבורג בשנת 1904 (מורו היה פלאטון קרסבין). ובאותה שנה היה לרקדן בבלט מריאינסקי. בשנים 1908 ו-1909 ארגן מסע הופעות באירופה עם אנה פבלובה.

בהמשך עבד בשיתוף פעולה עם בלט רוס של דיאגילב בפריז, לצד כמה רקדנים אחרים ממריאינסקי. ב-1917, במהלך חלקו השני של מסע הופעות אמריקאי בן שני חלקים שארגן בלט רוס (ללא דיאגילב, אבל עם וצלב ניז'ינסקי, נפגע בולם בהצגת הבלט "תמר". הפגיעה הייתה חמורה, והוא אושפז בבית חולים לזמן ממושך, פרש ממסע ההופעות ונשאר בארצות הברית. ב-1917 גם הדריך את הבלרינה הצעירה רות פייג'. בהמשך דרכו ארגן את "בלט אינטיים" בניו יורק ויצר כוריאוגרפיה למטרופוליטן אופרה. בולם ורות פייג' הופיעו יחד בסרט מחול נסיוני בשם "מחול המוות" (1922) שביים דדלי מרפי..

ב-191/9 עבר לשיקגו, ששימשה לו בסיס יציאה להוראת בלט ברחבי ארצות הברית. מ-1921 עד 1923, למשל, הזמינה אותו נלי קורניש לנהל את תוכנית הקיץ המרוכזת בבית ספרה (כיום קורניש קולג' לאמנויות) בסיאטל.
הוא הפיק שם יצירות מקוריות, כגון "הגרגוילים של נוטר דאם" ב-1922.

בשנת 1929 עבר בולם לקליפורניה. ב-1933, עם פתיחת בית האופרה - יד זיכרון לנופלים, ייסדה האופרה של סן פרנסיסקו את בלט האופרה של סן פרנסיסקו בניהולו של בולם כמנהל בלט. ב-2 ביוני 1933, עוד לפני שהחלה להפיק מחולות לאופרות, התחילה להקת בלט סן פרנסיסקו להציג תוכניות עצמאיות של מחול בלבד.

בולם המשיך לעבוד בקליפורניה ובניו יורק עד 1947. הוא היה אחד מחמשת הכוריאוגרפים שלקחו חלק בעונת 1940 של תיאטרון הבלט החדש של ניו יורק. הופעתו האחרונה על הבמה הייתה ב-1943, בתפקיד המור בפטרושקה בהוליווד בול עם תיאטרון הבלט. הכוריאוגרפיה האחרונה שלו הייתה לבלט סן פרנסיסקו: "מפיסטו" ב-1947, למוזיקה של "ואלס מפיסטו" מאת פרנץ ליסט, בלט שהוחזר לבמה בשנת 1948.

קישורים חיצוניים
----------------

ויקישיתוף מדיה וקבצים בנושא **אדולף בולם** בוויקישיתוף
* 

* אתר האינטרנט הרשמי של אדולף בולם

```
description_URL=  Commons category|Adolph Bolmm}*
Official website|
```

* Wandering Dancer: Adolph Bolm Materials Donated to Music Division of the Library of Congress

הערות שוליים
------------

1. ↑  ru: Biographies of figures of ballet ביוגרפיות של דמויות בבלט
2. ↑  *New York Public Library Archives - Ruth Page Collection 1918-70* at the New York Public Library for the Performing Arts - Jerome Robbins Dance Division, New York City, USA on archives.nypl.org ארכיבי הספרייה הציבורית של ניו יורק - אוסף רות פייג' 1918–1970 בספרייה הציבורית של ניו יורק לאמנויות הבמה - מחלקת המחול ע"ש ג'רום רובינס, ניו יורק
3. ↑  ג'אנט פרקר: "רקדן נודד: חומרים של אדולף בולם נתרמו למחלקת המוזיקה" ספריית הקונגרס

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1763011
* BnF: cb148492359 (data)
* GND: 1240282176
* ISNI: 0000 0000 8356 3087
* LCCN: no92032412
* NKC: xx0234213
* SNAC: w6930vdc
* VIAF: 10116448
* WorldCat: lccn-no92032412

 |
**ברנרד גרינהאוס** (באנגלית: **Bernard Greenhouse**;‏ 1 בינואר 1916 – 13 במאי 2011) היה צ'לן יהודי-אמריקאי, אחד החברים המייסדים של שלישיית בוזאר.

ביוגרפיה
--------

גרינהאוס נולד בניוארק. החל את לימודיו המקצועיים בגיל 18 בבית הספר ג'וליארד, אצל פליקס סלמונד. אחרי ארבע שנות לימודים אצל סלמונד המשיך גרינהאוס בלימודיו אצל עמנואל פויירמן, פבלו קזאלס ואחרים.

אחרי סיום לימודיו אצל קזאלס, החל גרינהאוס בקריירה של סולן, שנמשכה שתים-עשרה שנים, אך הניסיון לא היה קל, משום שהצ'לו ככלי סולו לא נהנה מפופולריות יתרה בשנים ההן. במשך תקופה זו פגש את הכנר דניאל גילה, שהזמין את גרינהאוס להקליט כמה מסונאטות הפסנתר של מוצרט עם הפסנתרן מנחם פרסלר. ב-1955 נפגשו בניו יורק, המפגש הראשון של מה שנועד להיות שלישיית בוזאר.

ב-1958 רכש גרינהאוס צ'לו סטרדיוואריוס, "הרוזנת משטנליין", שכונה גם "פגניני סטראד", אחד מ-63 צ'לי של סטרדיוואריוס ומאז ועד מותו היה זה הכלי בו ניגן בקביעות.

ב-1987 עזב גרינהאוס את השלישייה ואת מקומו תפס הצ'לן פיטר ויילי.

במהלך הקריירה שלו לימד ברנרד גרינהאוס באוניברסיטת ניו יורק בסטוני ברוק, בבית הספר מנהטן למוזיקה, בקונסרבטוריון ניו אינגלנד ובאוניברסיטת ראטגרס. בשנת 1993 הפיק איתן ויינר סדרה של סרטי וידאו של כיתות האמן שהדריך. בין תלמידיו הצ'לניות הישראליות ענת אנגלמאייר וענבל שגב, והפסנתרן יונתן ענר .

גרינהאוס פרש אמנם מהוראה סדירה, אך המשיך להגיש כיתות אמן ברחבי ארצות הברית, קנדה ואירופה.

בריאיון לקראת קונצרט הפרידה של שלישיית בוזאר ב-21 באוגוסט 2008 סיפר גרינהאוס, שהוא ממשיך להתאמן מדי יום ונחשב ל"זקן הצ'לנים", וצ'לנים קשישים אחרים מופתעים מיכולתו להמשיך ולנגן בגיל 92.

קישורים חיצוניים
----------------

* ברנרד גרינהאוס, באתר AllMusic (באנגלית)
* ברנרד גרינהאוס, באתר MusicBrainz (באנגלית)
* ברנרד גרינהאוס, באתר Discogs (באנגלית)
* ברנרד גרינהאוס, באתר "Find a Grave" (באנגלית)

* 
* 
* 
* 
*

הערות שוליים
------------

1. 1 2  "Bernard Greenhouse: A Master And His Cello" *All Things Considered* *Diaries* interview, broadcast August 21, 2008.
2. ↑  "About the Beaux Arts Trio". 2006. אורכב מ-המקור ב-2010-01-27. נבדק ב-2007-05-21.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007394972705171
* BIBSYS: 6034964
* BNE: XX858838
* BnF: cb139374445 (data)
* GND: 124086519
* ISNI: 0000 0000 8367 4238
* LCCN: n85023240
* MusicBrainz: 6344f95d-0bd0-4b1e-9ba0-7fbf595d56f6
* NKC: xx0174038
* NTA: 290921341
* SNAC: w6jd67zn
* SUDOC: 080852793
* VIAF: 27995569
* WorldCat: lccn-n85023240

 |
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**כתובים** - שבועון לשאלות התרבות הספרות והאמנות, היה כתב עת ספרותי עברי, שיצא לאור בתל אביב במשך כשבע שנים. הגיליון הראשון נדפס בשנת תרפ"ו 1926 והגיליון האחרון נדפס בשנת תרצ"ג 1933.

"כתובים" נוסד ביוזמתו של חיים נחמן ביאליק. העורך הראשון היה אליעזר שטיינמן, ולאחר זמן הצטרף אליו כעורך אברהם שלונסקי. "כתובים" החל לצאת כביטאון של אגודת הסופרים העבריים, ובגליונות הראשונים השתתפו רבים מבין חברי האגודה, ובהם יוצרים מוכרים ושמרניים כיצחק למדן, אשר ברש, יעקב פיכמן, אביגדור המאירי, יעקב רבינוביץ, דוד שמעונוביץ-שמעוני ואחרים. לאחר כשנה הפך "כתובים" למתנגד חריף של ראשי אגודת הסופרים, ובעקבות זאת הסירה אגודת הסופרים את חסותה מ"כתובים" והקימה את "מאזנים". משנת תרפ"ז 1927 ועד סגירתו ניהלה חבורת "כתובים" המצומצמת מלחמות ספרותיות קולניות נגד אגודת הסופרים, ראשיה וכלי הביטוי שלה.

אחדים משיריו הראשונים של אלכסנדר פן נדפסו אף הם ב"כתובים". כן שימש כתב העת את המשוררים נתן אלתרמן, רפאל אליעז ואברהם חלפי.

"כתובים", כמו כתבי עת ספרותיים אחרים פרסם מניפסטים, והביא תרגומים מספרות העולם בת הזמן, ובכך פתח פתחים חשובים לקוראי הספרות בארץ ולספרות העברית החדשה.

לאחר שנפרדו דרכיהם של שני העורכים, אליעזר שטיינמן ואברהם שלונסקי, פנה כל אחד מהם לדרכו, קיבץ סביבו חבורה והוציא כתב עת משלו. השבועון נסגר, וזמן קצר לאחר מכן הוקם כתב העת "טורים", בעריכת שלונסקי.

ראו גם
------

* יוסף סערוני

לקריאה נוספת
------------

* ישראל זמורה, "מדוכן לדוכן", **מאזנים**, מאי 1979 (פורסם שנית בגיליון דצמבר 2008).
* חגית הלפרין, **המאסטרו, חייו ויצירתו של אברהם שלונסקי**, ספרית פועלים, הוצאת הקיבוץ המאוחד, מרכז קיפ, אוניברסיטת תל אביב, 2011 עמודים 332 - 356

קישורים חיצוניים
----------------

* חיפוש וקריאה מקוונת בדפי "כתובים", באתר עיתונות יהודית היסטורית
* , בקטלוג המאוחד לכתבי-עת (ULS)
**פְרִידָה, מלכת מצרים** (בערבית מצרית: **فريدة ملكة مصر**; 5 בספטמבר 1921 – 16 באוקטובר 1988) או בשמה הפרטי, **סַפִּינָאז זוֹלְפִיקָאר** (בערבית מצרית: **صافيناز ذوالفقار**), הייתה רעייתו המלכותית של פארוק, מלך מצרים ומלכת ממלכת מצרים בין השנים 1938 (עת נשאה לפארוק) ל-1948 (עת התגרש הזוג). פרידה נודעה בהערצה הרבה שרחשה לה החברה המצרית.

קורות חיים
----------

פרידה הייתה בתו של עורך הדין יוסוף זולפיקאר (מאוחר יותר השגריר המצרי הראשון בשושלת פהלווי) והייתה בת למשפחת אצולה מצרית באלכסנדריה. אמה של פרידה הייתה משרתת של נזלי סברי, רעייתו המלכותית של פואד הראשון, מלך מצרים ומכאן שפרידה הייתה מקורבת למשפחת המלוכה המצרית. בשנת 1937, בעת הצטוותה עם משפחתה לטיול של משפחת המלוכה באירופה, פגשה לראשונה ביורש העצר, לעתיד פארוק, מלך מצרים.

פארוק ופרידה התחתנו בשנת 1938 ופרידה הייתה אהובה על ידי העם מכיוון שלקחה על עצמה תפקיד כשל הגברת הראשונה והעבירה כספים רבים לארגוני צדקה. כמו כן העבירה כספים לארגון הסהר האדום. פארוק, אשר היה בעל אופי בוגדני ביחסיו לנשים, התגרש מפרידה בשנת 1948 בטענה כי לא הולידה לו בן יורש ורק בנות. הגירושים מפרידה היו סיבה מרכזית לירידת הפופולריות של שושלת מוחמד עלי והמלך פארוק בראשה בעיני העם.

בשנת 1952, לאחר נפילת המוסד המלוכני עקב מהפכת הקצינים החופשיים, פרידה נותרה במצרים ונבצר ממנה להיפגש לעיתים קרובות עם בנותיה שעברו לגלות עם אביהן באיטליה. מאוחר מכן הורשתה פרידה לבקר את בנותיה יותר לאחר שאלו עברו לשווייץ. פרידה נודעה בכך שנהגה לצייר רבות וקיבלה תמיכה מדודה, מחמוד סעיד. לאחר הפלת המלוכה התפרנסה ממכירת ציוריה למוזיאונים לאומיים וניהלה תצוגות איורים במדריד, מיורקה, פריז, ז'נבה, בולגריה וטקסס לאורך שנות ה-70 ושנות ה-80.

פרידה התגוררה במצרים עד 1963, לאחר מכן נסעה ללבנון ומשם עברה לשווייץ ובהמשך לפריז, שם השתכנה. בשנת 1982 היא חזרה למצרים וחיה שם את חייה ללא מותרות, בדירה פשוטה בקהיר, וכן קיימה תערוכת אמנות שכותרתה "אלף חזונות וחזונות". היא נפטרה בקהיר ונקברה שם, ועם מותה הגיעו שלוש בנותיה ללווייתה.

משפחתה
------

מנישואיה עם פארוק נולדו לזוג שלוש בנות. לאחר גירושה בשנת 1948 העליל עליה פארוק על כך שלא נתנה לו בן יורש בשונה מאשתו השנייה, שמנישואים איתה נולד בנם היחיד, לעתיד פואד השני, מלך מצרים. להלן בנותיה של המלכה פרידה:

* הנסיכה פריאל ממצרים (אנ') (1938–2009)
* הנסיכה פאוזיה-לטיפה ממצרים (1940–2005)
* הנסיכה פאדיה ממצרים (1943–2002)

ראו גם
------

* שושלת מוחמד עלי
* פארוק, מלך מצרים
* ממלכת מצרים

קישורים חיצוניים
----------------

ויקישיתוף מדיה וקבצים בנושא **פרידה, מלכת מצרים** בוויקישיתוף
* המלכה פרידה ממצרים, באתר Geni
* פרידה, מלכת מצרים, באתר Find A Grave
* פרידה, מלכת מצרים, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007513668705171
* BnF: cb123877545 (data)
* GND: 119033836
* ISNI: 0000 0000 7689 4670
* LCCN: n88248244
* VIAF: 38480942
* WorldCat: lccn-n88248244

 |
לוגו וודקה בלוגה
וודקה **בלוגה** (באנגלית: **Beluga Noble Vodka**) הוא מותג של וודקה סופר-פרמיום המיוצרת ומבוקבקת על ידי Noblewood Group. היא נחשבת לאחת הוודקות האיכותיות ביותר. סופר-פרמיום נחשב באיכות גבוהה בהרבה מהרגיל, ולעתים קרובות יקר. יחד עם זה רוב אניני הוודקה יסכימו שאומנות ואיכות הם הגורמים הבסיסיים שיש לוודקה כדי להיחשב במלואה לוודקה סופר-פרימיום

ייצור
-----

הסינון של התזקיק הוא בעל חשיבות רבה מאוד בנוסף לאיכות החומרים והמים והוא מתבצע לעיתים כבר במהלך הזיקוק ממש, כמו גם לאחר מכן, כאשר הוודקה המזוקקת (לעיתים מספר פעמים) ומסוננת (לעיתים מספר פעמים) דרך פחם פעיל ואמצעי סינון אחרים כדי לספוג כמויות של עקבות חומרים שמשנים את טעם התזקיק או מעניקים טעמי לוואי לוודקה. הייצרן היום הוא Noblewood Group, מונטנגרו.

צריכה
-----

וודקה שותים באופן מסורתי "נקי" (כלומר לא מעורבב עם מים, קרח או מיקסים אחרים) ולעתים קרובות היא מוגשת מהמקפיא מצונן, על אף שיש מומחי וודקה רבים שטוענים שטמפרטורת ההגשה צריכה להיות סביב 5-4 מעלות צלזיוס ולא מתחת לזה.

היסטוריה
--------

הוודקה הרוסית Beluga Noble נוצרה במקור רק בשנת 2002 על ידי מזקקת מריינסק. העיר של היום מריינסק עצמה (כ-40,000 תושבים) נוסדה במאה ה-18 בדרום סיביר.

* במאי 2016, בלוגה שיתפה פעולה עם Summergate Fine Wine & Spirits כדי להיות היבואן והמפיץ הבלעדי של המותג בסין הגדולה.
* באוקטובר 2022, "בשל המצב הפוליטי הנוכחי ברוסיה, BELUGA GROUP החליטה למכור את הזכויות הבינלאומיות למותג וודקה הסופר-פרימיום "Beluga".
* במרץ 2023, קבוצת Noblewood החלה רשמית בייצור הוודקה באתר הייצור שלה במונטנגרו והוציאה את הבקבוקים הראשונים של וודקה בלוגה.

תהליך
-----

הכהל, המופק מדגנים אורגניים, שמשמש לייצור הבלוגה מקורה במזקקה של החברה הממוקמת ב-Jaunkalsnava, לטביה. המים לייצור מסופקים מבארות ארטזיות מפוקחות. הוודקה מיוצרת ומבוקבקת בניקשיץ', מונטנגרו.

סוגים
-----

לוודקה בלוגה יש את מגוון התוצרת הבא (נבדלים באיכויות): 

* Noble
* Transatlantic
* Allure
* Goldline
* Celebration
* Beluga Epicure

בבקבוק שמיוצר על ידי יצרן הזכוכית הצרפתי המפורסם לאליק.

קישורים חיצוניים
----------------

* "Beluga Noble Russian Vodka « The Rum Howler Blog". *therumhowlerblog.com*. 22 בנובמבר 2012. נבדק ב-2018-04-11. `{{cite web}}`:  (עזרה)
* "Review: Beluga Noble Russian Vodka "Export"". *Drinkhacker*. 6 ביולי 2012. נבדק ב-2018-04-11. `{{cite web}}`:  (עזרה)

הערות שוליים
------------

1. ↑  Beluga vodka website
2. ↑  Noblewood Group website
3. ↑  "BELUGA Part 1 – the Making of a Monumental Vodka". 28 ביולי 2013. `{{cite web}}`:  (עזרה)
4. ↑  "Beluga Vodka appoints Greater China distributor" (באנגלית אמריקאית). נבדק ב-2018-04-24.
5. ↑  "Changes in the Beluga vodka brand ownership". 19 באוקטובר 2022. נבדק ב-22 באפריל 2023. `{{cite web}}`:  (עזרה)
6. ↑  "Noblewood Group has officially commenced production and has yielded its first bottles of BELUGA Vodka". LinkedIn. 12 באפריל 2023. נבדק ב-22 באפריל 2023. `{{cite web}}`:  (עזרה)
**סטורם וורן** (באנגלית: **Storm Warren**; נולד ב-4 בנובמבר 1988) הוא כדורסלן אמריקאי, המשחק בעמדות הפאוור פורוורד והסנטר בהפועל רמת-גן גבעתיים .

קריירה
------

וורן למד ושיחק כדורסל בתיכון ריצ'ווד במחוז אוצ'יטה, לואיזיאנה, שם נבחר לשחקן המצטיין בלואיזיאנה ולקבוצת הטורניר.

וורן שיחק כדורסל מכללות באוניברסיטת מדינת לואיזיאנה, שם העמיד בעונתו האחרונה 8.2 נקודות ו-5.0 ריבאונדים בממוצע למשחק. הוא סיים את קריירת המכללות שלו עם 608 ריבאונדים, 121 חסימות ו-112 חטיפות.

ב-31 במרץ 2012, השתתף וורן במשחק האולסטאר של המכללות.

ב-24 באוגוסט 2012, וורן החל את הקריירה המקצועית שלו כשחתם לעונה בדן הלדר ההולנדית. באותה עונה וורן עזר לקבוצה להגיע לפלייאוף, שם הפסידה לדונאר כרוניגן.

ב-19 בספטמבר 2013, חתם וורן לעונה בנאמיקה לאחטי הפינית.

ב-5 ביוני 2014, חתם וורן בנאנט מהליגה הצרפתית השנייה. ב-18 ביוני 2015, חתם וורן על הארכת חוזה לעונה נוספת עם נאנט. בעונתו השנייה בקבוצה, הוא העמיד ממוצעים של 13.6 נקודות ו-7.2 ריבאונדים למשחק.

ב-5 בספטמבר 2016, חתם וורן במכבי הוד השרון מהליגה הלאומית. ב-10 בינואר 2017, רשם וורן שיא קריירה של 50 נקודות, כשהוא קולע ב-18 מ-27 מהשדה, יחד עם 11 ריבאונדים ו-5 חטיפות בניצחון 97-86 על הפועל מגדל העמק. וורן הוביל את הוד השרון לחצי גמר הליגה הלאומית, שם הפסידה 1–3 לעירוני נס ציונה בסדרת הפלייאוף. וורן סיים את העונה ראשון בנקודות בליגה עם ממוצעים של 23.6 נקודות למשחק, כשבנוסף היה הריבאונדר השלישי בטיבו עם 11.2 למשחק.

ב-5 ביולי 2017, וורן חתם לעונה בהפועל באר שבע. וורן הוביל את הליגה בנקודות עם 21.9 נקודות למשחק, יחד עם 10 ריבאונדים. ב-22 במאי 2018, וורן עזר לבאר שבע לעלות לליגת העל לראשונה בתולדותיהם, לאחר שהקבוצה ניצחה את מכבי עירוני קריית גת בגמר, שם נבחר לשחקן המצטיין.

ב-21 ביוני 2018, וורן האריך את חוהו בבאר שבע לעונה נוספת, אך עזב את הקבוצה ב-12 באוקטובר.

ב-27 באוקטובר 2018, חתם וורן לעונה במכבי רחובות. ב-16 בינואר 2019, עזב וורן את רחובות לאחר ששותף ב-15 משחקים.

ב-17 בינואר 2019, חתם וורן בביגואה דה וילה ביאריץ האורוגוואית.

ב-23 במאי 2021, חתם וורן בבני הרצליה מליגת העל.

ב-11 ביולי 2021, חתם וורן באליצור "איתו" אשקלון.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket

הערות שוליים
------------

1. ↑  כפיר חודרה, ‏סטורם וורן חתם בב"ש, אופיר הובר בהפועל חיפה, באתר ONE‏, 5 ביולי 2017
2. ↑  כפיר חודרה, ‏סטורם וורן חתם עד תום העונה במכבי רחובות, באתר ONE‏, 27 באוקטובר 2018
3. ↑  עמרי מנהיים, ‏וורן ו-וויל חתמו בבני הרצליה, באתר ערוץ הספורט, 21 במאי 2021
4. ↑  תום נחום, ‏סטורם וורן וג'יי אר הולדר חתמו באליצור אשקלון, באתר ONE‏, 11 ביולי 2021

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 78004895
* WorldCat: lccn-n94020588

 |